Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 4. számú melléklet a 9/1998. (II. 20.) BM rendelethez
Paragraph Index: 235

2. Az SZSZB jegyzőkönyvvezetője, a HVI és az OEVI feladatai 2.1. Az SZSZB jegyzőkönyvvezetőjének feladatai Az elsődleges adatszolgáltatást teljesíti. A szavazóköröknek az alábbi időintervallumokban kell adatot szolgáltatniuk a HVI felé. 6.45—7.00, 8.30—8.45, 10.30—10.45, 12.30—12.45, 14.30—14.45, 17.00—17.15 1998/11. szám Fontos, hogy a jegyzőkönyvvezető az adatszolgáltatáshoz szükséges adatok gyűjtését és azok határidőre történő továbbításának feltételeit biztosítsa (az 1. pontban leírtak szerint). A szavazókörben megjelent, szavazólapot átvevő választók számának megállapításához „Számlálólap” áll rendelkezésre. A szavazók számáról és a jelentés időpontjáig nyilvántartásba vett választópolgárok számáról a számlálólapon kell jelentést adni a HVI vezetője részére. A megjelenés adatait a jegyzőkönyvvezető állapítja meg. A „Számlálólap”-ot az utolsó jelentés után is vezetni kell. A szavazás befejeztével a számlálólapon megjelölt szavazószámnak meg kell egyeznie a szavazóként megjelentek számával. 2.2. A HVI feladatai 2.2.1. A szavazást megelőző napon A HVI vezetője a szavazást megelőző nap 16.00 órakor lezárja a névjegyzéket és megállapítja: — az eredetileg a forduló névjegyzékében szereplők számát (induló adat), — a választás napja előtt 16.00 órakor a névjegyzékben szereplő választópolgárok számát, — a névjegyzékből töröltek és a névjegyzékbe felvettek számát, és az adatokat haladéktalanul jelenti az OEVI-nek. A jelentéshez kitölti: — 1 példányban az „Ellenőrzőlap” fejrészét és 1—5. oszlopait, és faxon haladéktalanul az OEVI-be továbbítja adatrögzítésre (az eredeti bizonylat a HVI vezetőjénél marad), — az „Összesítő lap” fejrészét, valamint 1—2—3. oszlopait, és a jelentési időpontok számának megfelelő példányszámban lemásolja (ha helyi rögzítő rendszert használ a HVI, akkor az adatokat a számítógépes rendszerben rögzíti). 2.2.2 A szavazás napján A napközbeni jelentések első összesítő helye a HVI vezetője, aki a szavazóköri adatokat az „Összesítő lapon” gyűjti, összesíti (kézzel vagy géppel), majd a kötelező jelentési időpontokat követő 15 percben, azaz 7.15—7.30, 9.00—9.15, 11.00—11.15, 13.00—13.15, 15.00—15.15, 17.30—17.45-kor az illetékes OEVI-nek jelenti. Az a település vagy kerület, amely több OEVK-hoz is tartozik, az adott településrész vagy kerületrész adatait külön összesíti, és az illetékes OEVI-khez továbbítja. Az adatfogadás, -feldolgozás és -továbbítás rendjére az 1. pontban foglaltakat kell alkalmazni. 2.3. Az OEVK feladatai 2.3.1. A szavazás napja előtt — a választás-előkészítő rendszerből kinyomtatja a választási dokumentumok kitöltéséhez szükséges azonosítók listáját, és minden HVI-be eljuttatja, — fogadja és rögzíti a HVI-ktől érkező „Ellenőrzőlap” adatait, — fogadja a névjegyzékből utólag töröltek és a névjegyzékbe utólag felvettek jegyzékeit, és elkezdi azok rögzítését. 2.3.2. A szavazás napján A jelentések második gyűjtőhelye az OEVI. Itt történik a napközbeni jelentések számítógépes adatfeldolgozása és hálózati adattovábbítása a TVI-nek, OVI-nek. Az OEVI vezetője köteles biztosítani, hogy az OEVK-hoz tartozó HVI-k vezetői által adott jelentéseket az OEVI szervezetten fogadja, és zökkenőmentesen feldolgozza. Az adatgyűjtést a helyi adottságoknak megfelelően úgy kell megszervezni, hogy a települések/szavazókörök adatai lehetőleg 15 percen belül begyűjthetők legyenek (1. pont). A gyűjtött adatok számítógépes feldolgozásához segítséget nyújt a „Gyűjtőlap”, amelynek kitöltése főleg azokban az OEVK-kban célszerű, melyekhez sok település tartozik. Ha egy település vagy kerület több OEVK-ból áll, az adatok gyűjtése természetesen a szavazóköri adatok gyűjtését és összesítését jelenti (ehhez az „Összesítő lap”-ot kell alkalmazni, a „Gyűjtőlap” használata felesleges). A jelentések feldolgozásának és továbbításának időpontjai: 7.30—7.45, 9.15—9.30, 11.15—11.30, 13.15—13.30, 15.15—15.30, 17.45—18.00

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes